### Resumé

Evida anmoder Vejle Kommune om at træffe principbeslutning om igangsætning af ekspropriation hos berørte lodsejere i forbindelse med etablering af forstærkningsledningen kaldet "Egtved-Nørskov". Forstærkningsledningen skal sikre bedre ringforbindelse til fordeling af biogas. 28 lodsejere i Vejle Kommune vil blive berørt af projektet. Evida betaler erstatning til lodsejerne efter Evidas retningslinjer for frivillige erstatningsaftaler på skattefrie vilkår, som hvis der var foretaget ekspropriationer. En forudsætning for at kunne indgå disse aftaler er, at [adresse] forinden har  tilkendegivet, at kommunen agter at foretage ekspropriation, såfremt den frivillige aftale ikke kan indgås.

### Sagsfremstilling

**Baggrund**

Anmodningen om igangsætning af ekspropriationer til ny gasledning sker på baggrund af, at Evida ser ind i et scenarie med øget produktion af opgraderet biogas og et faldende gasforbrug. Det vil skabe ubalance mellem gasforbruget og den producerede mængde bionaturgas i de enkelte fordelings- og distributionsnet. Fordelingsnettene "Ellen Gregersen" og "Egtvednettet" oplever allerede periodevise balanceudfordringer og har behov for at flytte overskydende bionaturgas til andre net.

For at sikre at fordelings- og distributionsnettet kan håndtere det fremtidige overskud af bionaturgas, har Evida vurderet, at det vil være nødvendigt at etablere 2 forstærkningsledninger, der kan sammenbinde "Ellen Gregersen" og "Egtvednettet" med "Nørskovnettet". Ved at sammenbinde fordelingsnettene med nye forstærkningsledninger skabes en ringforbindelse, der kan føre den producerede bionaturgas rundt, hvor forbruget er.

**Projektbeskrivelse**

Ofelia Østergaard er planlagt i sammenhæng med etablering af forstærkningsledningen Catrine Lassen - begge projekter er en større koordineret indsats mellem Evida og Energinet. Etablering af forstærkningsledningen gennem Varde og Billund Kommune udgør etape 1, mens ledningsstrækningen gennem Vejle og Hedensted Kommune udgør etape 2. Sammenbindingen indebærer etablering af en 16,7 km lang stålledning mellem Give og Tørring, hvor 37 ejendomme (med 28 lodsejere) i Vejle Kommune vil blive berørt på grundlag af foreløbig tracé. Det foreløbige tracé fremgår af bilag.

På de berørte ejendomme vil der blive tinglyst servitut, hvor ejendommene pålægges restriktioner for arealanvendelsen inden for servitutarealet omkring ledning. Evidas hensigt er at erhverve de fornødne rettigheder til realisering af projektet gennem frivillige aftaler med de berørte lodsejere. Såfremt der ikke kan indgås frivillige aftaler om erhvervelse af areal, kan det blive nødvendigt at igangsætte ekspropriation. Det vil være Vejle Kommune, der gennemfører eventuelle ekspropriationer af ejendomme indenfor kommunegrænsen.

Eventuel ekspropriation vil blive gennemført med hjemmel i Varmeforsyningslovens § 16 stk. 1. Ekspropriationen gennemføres efter Vejlovens procedureregler i §§ 99-102 jf. Varmeforsyningslovens § 17, stk. 1 og 2. Evida bistår Vejle Kommune med planlægning af åstedsforretning. Åstedsforretningen ledes af et byrådsmedlem.

Biogasledningen  betragtes ikke som et kollektivt varmeforsyningsanlæg, der leverer energi til bygningers opvarmning og forsyning med varmt vand indenfor et nærmere defineret område. Der er derimod tale om en transmissionsledning, som flytter biogas rundt til andre net. Der skal derfor ikke udarbejdes projektgodkendelse jf. varmeforsyningsloven og projektbekendtgørelsen.

Projektet er omfattet af Miljøvurderingsloven, hvor Miljøstyrelsen er myndighed. Der er i september 2024 indsendt anmeldelse til Miljøstyrelsen via Vejle Kommune.

**Tidsplan**

Evida forventer at begynde forhandlingerne med berørte lodsejere med afholdelse af 1. møde i løbet af 2. og 3. kvartal 2024, mens 2. møde forventes afholdt i løbet af 3. eller 4. kvartal 2024. I løbet af 4. kvartal forventes det, at der er en afklaring på antallet af ejendomme, hvor rettighedserhvervelse skal gennemføres ved en ekspropriation, som Vejle Kommune skal igangsætte.

Evida ønsker at påbegynde projektets anlægsfase fra marts 2025, så anlægget kan idriftsættes i marts 2026.

### Økonomi

Evida afholder alle udgifter til udarbejdelse af ekspropriationsmateriale, beregning og udbetaling af erstatning til berørte lodsejere. Evida afholder derudover udgifter til taksationsmyndigheder i tilfælde om uenigheder.

### Klima og resiliensvurdering

Projektet er i overensstemmelse med national målsætning om, at energiforsyning i stigende grad skal baseres på vedvarende energikilder.

### Sagens videre forløb

Sagen skal behandles i Økonomiudvalget og Byrådet.

### Historik

#### Teknik- og Miljødirektøren indstiller, den 30. september 2024, punkt 144:

**at** der træffes principbeslutning om ekspropriationsvilje til etablering af ny gasledning "Egtved-Nørskov" jf. Varmeforsyningslovens § 16 stk. 1.,

**at**udvalget anbefaler over for Byrådet, at bemyndige Klima-, Natur-, og Miljøudvalget til at træffe afgørelse om ekspropriation for at kunne pålægge rettigheder på de nævnte matrikler, jf. procedurereglerne i vejlovens §§ 99-102,

**at** der kan indkaldes til åstedsforretning med henblik på ekspropriation,

**at**klima-, Natur-, og Miljøudvalget beslutter hvem fra udvalget, der deltager i åstedsforretningen, og

**at**tidspunktet for åstedsforretningen aftales direkte med det/de udpegede udvalgsmedlem(mer)

#### Beslutning fra Klima-, Natur- og Miljøudvalget, den 30. september 2024, punkt 144:

Anbefalet.

#### Beslutning fra Økonomiudvalget, den 28. oktober 2024, punkt 249:

Anbefales.

### Beslutning

Godkendt.

Nikolaj Jepsen blev valgt til at deltage som udvalgets repræsentant i åstedsforretningen.

Fraværende:

Alma Jeppesen. I stedet mødte Søren Danielsen.

Michelle Christensen. I stedet mødte Silas Nissen El-Ahmad.